Täna kella 15 paiku sai häirekeskus info, et Valgas Valli tänaval on kokku põrganud sõiduautod Audi ja Hyundai.
Audi juht nentis sündmuskohale saabunud politseinikele, et oli kurvi läbinud liialt suure kaarega, mistõttu põrkas kokku talle vastu liikunud Hyundaiga.
Avariis keegi viga ei saanud, kinnitas politsei- ja piirivalveameti pressiesindaja Ragne Keisk.
Politsei tuvastas, et kumbki juht alkoholi pruukinud ei olnud, mõlemal oli juhtimisõigus olemas.